अनेक स्थानों पर रेत माफिया ने अपने विरुद्ध छापों की सूचना पाने के लिए अपनी ‘गुप्तचर प्रणाली’ कायम कर रखी है और सूचना मिलने पर छापा पडऩे से पहले ही घटनास्थल से गायब हो जाते हैं। सबसे बड़ी बात यह है कि लगभग प्रत्येक राज्य में सक्रिय माफिया को किसी न किसी रूप में कथित रूप से राजनीतिक और पुलिस संरक्षण प्राप्त है जिनके सामने कानून बेबस होकर रह गया है लिहाजा इस बारे माफिया के खिलाफ कड़ा अभियान छेडऩे के साथ-साथ उन्हें शरण देने वाले राजनीतिज्ञों, पुलिस कर्मचारियों, अधिकारियों आदि का पता लगा कर उनके विरुद्घ कड़ी कार्रवाई किए बिना इस समस्या का हल संभव नहीं। —विजय कुमार